ÚRAD VLÁDY SLOVENSKEJ REPUBLIKY
      sekcia vládnej legislatívy	       

                                                                                 	Na rokovanie vlády SR
							          	dňa 17. mája 2006
							          	k materiálu č. 8892/2006
					 bodu č.	22	

STANOVISKO

k návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 130/1994 Z.z. o jednorazovom mimoriadnom odškodnení za ujmu na zdraví alebo smrť v súvislosti s pomocou poskytnutou pri plnení úloh civilnej ochrany obyvateľstva 

I.

Predkladaný návrh nariadenia vlády Slovenskej republiky ktorým sa mení a dopĺňa nariadenie vlády Slovenskej republiky č. 130/1994 Z. z. o jednorazovom mimoriadnom odškodnení za ujmu na zdraví alebo smrť v súvislosti s pomocou poskytnutou pri plnení úloh civilnej ochrany obyvateľstva prekladá na rokovanie legislatívnej rady vlády minister vnútra SR Martin Pado na základe plánu legislatívnych úloh vlády SR na rok 2006. 
Účelom tohto návrhu naradenia vlády Slovenskej republiky je zvýšenie súm jednorazového odškodnenia z dôvodu, že nebolo valorizované od roku 1994 ako aj zosúladenie týchto súm so sumami uvedenými v nariadení vlády Slovenskej republiky č. 325/2002 Z.z. o poskytovaní darov a jednorazového mimoriadneho odškodnenia na úseku ochrany pred požiarmi. V predkladacej správe sa konštatuje súlad navrhovanej právnej úpravy s Ústavou Slovenskej republiky, ako aj s ostatnými právnymi predpismi.
Materiál sa na rokovanie Legislatívnej rady vlády Slovenskej republiky predkladá bez rozporov.
II.

Predkladaný návrh nariadenia vlády bol prerokovaný na zasadnutí Legislatívnej rady vlády Slovenskej republiky dňa 2. mája 2006. Legislatívna rada vlády SR po prerokovaní návrhu nariadenia vlády uložila predkladateľovi zapracovať pripomienky prijaté na jej rokovaní a návrh v novom znení v prípade zapracovania všetkých pripomienok odporučila vláde schváliť. 
                                                            III.

Sekcia vládnej legislatívy Úradu vlády Slovenskej republiky konštatuje, že všetky pripomienky Legislatívnej rady vlády SR  predkladateľ zapracoval ( 6 pripomienok). 
Sekcia vládnej legislatívy Úradu vlády Slovenskej republiky odporúča vláde Slovenskej republiky predložený návrh nariadenia vlády schváliť. 

V Bratislave dňa  15. mája 2006.
Vypracoval: 	Andrej Pitoňák
	         	Lucia Dubravská				  Štefan Grman
		generálny riaditeľ			       sekcie vládnej legislatívy